বিদ্যা সিনহা সাহা মীম

বিদ্যা সিনহা সাহা মীম (জন্ম: ১০ নভেম্বর) একজন বাংলাদেশী মডেল ও অভিনেত্রী। তিনি ২০০৭ সালের লাক্স-চ্যানেল আই সুপারস্টার প্রতিযোগিতায় তিনি প্রথম-স্থান লাভ করেছিলেন। একই বছরে হুমায়ুন আহমেদ পরিচালিত আমার আছে জল চলচ্চিত্রের মাধ্যমে চলচ্চিত্রে তার অভিষেক ঘটে। জোনাকির আলো চলচ্চিত্রে অভিনয় করে তিনি শ্রেষ্ঠ অভিনেত্রী বিভাগে ২০১৪ সালের জাতীয় চলচ্চিত্র পুরস্কার অর্জন করেন। তিনি মৌসুমীর সাথে যৌথভাবে এই পুরস্কার অর্জন করেন, মৌসুমী তারকাঁটা চলচ্চিত্রের জন্য পুরস্কার পেয়েছিলেন।

 প্রাথমিক জীবন ও শিক্ষা 
বিদ্যা সিনহা সাহা মীম ১৯৯২ সালের ১০ নভেম্বর রাজশাহী জেলার বাঘা উপজেলায় বিরেন্দ্র নাথ সাহা ও ছবি সাহার ঘরে জন্মগ্রহণ করেন। বাবার চাকরিসূত্রে ভোলা ও কুমিল্লায় তিনি শৈশব ও কৈশোর অতিবাহিত করেন। তার ছোট বোনের নাম- প্রজ্ঞা সিনহা সাহা মমি।

বিদ্যা সিনহা সাহা মীম তার মাধ্যমিক শিক্ষা গ্রহণ করেন নবাব ফয়জুন্নেছা সরকারি বালিকা উচ্চ বিদ্যালয় থেকে, পরে তিনি কুমিল্লা ভিক্টোরিয়া সরকারি কলেজ থেকে উচ্চমাধ্যমিক সম্পন্ন করেন।
তিনি সাউথ ইস্ট বিশ্ববিদ্যালয়ের বাংলা বিভাগে পড়াশোনা করেন ও সেখান থেকে বাংলা সাহিত্যে ব্যাচেলর অব আর্টস (বিএ) ও এমএ ডিগ্রি অর্জন করেন।

 কর্মজীবন 

 অভিনেত্রী 
হুমায়ুন আহমেদ পরিচালিত আমার আছে জল চলচ্চিত্রে অসাধারন অভিনয় করে মীম সবার নজরে আসেন। এই চলচ্চিত্রে অভিনয় করে তিনি মেরিল-প্রথম আলো পুরস্কার-এ সমালোচকদের বিচারে শ্রেষ্ঠ চলচ্চিত্র অভিনয়শিল্পীর পুরস্কার লাভ করেন। পরের বছর ২০০৯ সালে মীম অভিনয় করেন জাকির হোসেন রাজু পরিচালিত আমার প্রাণের প্রিয়া ছায়াছবিতে। যাতে তার বিপরীতে অভিনয় করেন শাকিব খান। এই ছায়াছবির জন্য তিনি মেরিল-প্রথম আলো পুরস্কার-এ তারকা জরিপে শ্রেষ্ঠ চলচ্চিত্র অভিনয়শিল্পীর পুরস্কারের জন্য মনোনীত হন। এর সাথে সাথে মীম ছোট পর্দায় বেশ কিছু নাটকেও নিয়মিত অভিনয় করেন।

২০১৩ সালে মিজানুর রহমান আরিয়ানের অপরাধধর্মী ট্রাম্প কার্ড নাটকে অভিনয় করেন। নাটকটি ঈদুল ফিতরে আরটিভিতে প্রচারিত হয়। এরই অনুবর্তী পর্ব ট্রাম্প কার্ড ২ একই বছর ঈদুল আযহায় আরটিভিতে প্রচারিত হয়। এরপর লম্বা বিরতি নিয়ে ২০১৪ সালে পহেলা বৈশাখে খালিদ মাহমুদ মিঠু পরিচালিত জোনাকির আলো মুক্তি পায়। ত্রিভুজ প্রেমের গল্পে তার বিপরীতে অভিনয় করেন মামনুন হাসান ইমন ও কল্যাণ কোরাইয়া।  ছায়াছবিটি ব্যবসায়িক সফলতার মুখ না দেখলেও তার গ্ল্যামার প্রশংসিত হয়। এই চলচ্চিত্রে সমাজকর্মী 'কবিতা' চরিত্রে অভিনয়ের জন্য তিনি ৩৯তম জাতীয় চলচ্চিত্র পুরস্কারে মৌসুমীর সাথে যৌথভাবে শ্রেষ্ঠ অভিনেত্রীর পুরস্কার অর্জন করেন। এরপর মুক্তি পায় তার পরবর্তী ছায়াছবি মুহাম্মদ মোস্তফা কামাল রাজ পরিচালিত তারকাঁটা। এতে তার সঙ্গে আরও অভিনয় করেন আরিফিন শুভ ও মৌসুমী।
ছবিটি সম্পর্কে পরবর্তীকালে মীম বলেন যে, "এই ছবিটি তার না করাই ভালো ছিল" এবং কারণ হিসেবে বলেন, "এই ছবির গল্প শুনেছি একরকম, শুটিং শেষ করে দেখেছি আরেকরকম।"

২০১৫ সালের ঈদুল ফিতরে মীমের বহুল প্রতীক্ষিত ছবি পদ্ম পাতার জল মুক্তি পায়। ছবিটি কম সংখ্যক হলে মুক্তি পেলেও ভালো ব্যবসা করেছে। তাছাড়া মীম যৌথ প্রযোজনার ছায়াছবি ব্ল্যাক-এ অভিনয় করেছেন। ছবিটি ২০১৫ সালের ২৭ নভেম্বর ভারতে ও ৪ ডিসেম্বর বাংলাদেশে প্রায় ২০০টি হলে মুক্তি পায়। রাজা চন্দ পরিচালিত এই ছায়াছবিতে তার বিপরীতে অভিনয় করেন কলকাতার জনপ্রিয় নায়ক সোহম চক্রবর্তী। ২০১৬ সালে ভালোবাসা দিবসে মুক্তি পায় মীম অভিনীত সুইটহার্ট। ছায়াছবিটি পরিচালনা করেন শাহীন-সুমন পরিচালক জুটির ওয়াজেদ আলী সুমন। এতে তার বিপরীতে অভিনয় করেন বাপ্পি চৌধুরী এবং একটি বিশেষ চরিত্রে অভিনয় করেন রিয়াজ। ঈদুল ফিতরের তৃতীয় দিন আরটিভিতে প্রচারিত হয় টেলিছবি সেই মেয়েটি। মিজানুর রহমান আরিয়ান নির্মিত টেলিছবিতে তার বিপরীতে ছিলেন তাহসান রহমান খান। বছরের শেষে মুক্তি পায় অনন্য মামুন পরিচালিত আমি তোমার হতে চাই। এই ছবিতেও তার বিপরীতে অভিনয় করেছেন বাপ্পি চৌধুরী।

২০১৭ সালে ফেব্রুয়ারিতে মুক্তি পায় তানিয়া আহমেদের পরিচালনায় ভালোবাসা এমনই হয়। প্রণয়ধর্মী-হাস্যরসাত্মক এই ছবিতে তার বিপরীতে অভিনয় করেন ইরফান সাজ্জাদ। ফেব্রুয়ারিতে ভালোবাসা দিবসে বাংলাভিশনে প্রচারিত হয় নাট্য নির্মাতা মাবরুর রশিদ বান্নার তোমার পিছু পিছু। এতে তার বিপরীতে অভিনয় করেন তাহসান রহমান খান। ২০১৮ সালে তাকে মনতাজুর রহমান আকবরের দুলাভাই জিন্দাবাদ, সৈকত নাসিরের পাষাণ ও সুলতান দ্য সেভিয়ার চলচ্চিত্রে দেখা যায়। এছাড়া নির্মাণাধীন রয়েছে তারেক শিকদারের দাগ, ও তেলুগু নায়ক অরিন্দমের বিপরীতে রকি।

 মডেল ও শুভেচ্ছাদূত 
বিদ্যা সিনহা সাহা মীম ২০১৬ সালের ফেব্রুয়ারি মাসে এক বছরের চুক্তিতে ল্যাপটপ ব্রান্ড এসারের শুভেচ্ছাদূত হন। মে মাসে গ্রামীণফোনের একটি বিজ্ঞাপনে মডেল হিসেবে কাজ করেন। আদনান আল রাজীব নির্দেশনায় এই বিজ্ঞাপনে আরও আছেন গায়ক ও মডেল তাহসান রহমান খান। আগস্ট মাসে ইউনিলিভারের সাবান লাক্সের শুভেচ্ছাদূত হন এবং পাঁচটি বিজ্ঞাপনের মডেল হন।

 লেখিকা 
২০১২ সালের অমর একুশে গ্রন্থমেলায় বিদ্যা সিনহা সাহা মীমের প্রথম গল্পের বই শ্রাবণের বৃষ্টিতে ভেজা প্রকাশিত হয়। তার পরের বছর অর্থাৎ ২০১৩ সালের বইমেলায় প্রকাশিত হয় তার উপন্যাস পূর্ণতা। উপন্যাসটি সম্পর্কে বিদ্যা সিনহা সাহা মীম বলেন, "একটি মেয়ের গল্প নিয়ে আমার উপন্যাস। মেয়েটির জীবনের কয়েকটি অধ্যায়, টানাপোড়েন আর সংগ্রামের কথা রয়েছে তাতে।" দুইটি বই-ই প্রকাশ করে শব্দশিল্প প্রকাশনী।

 চলচ্চিত্র 
 বছর চলচ্চিত্র চরিত্র পরিচালক টীকা ২০০৮  আমার আছে জল  দিলশাদ  হুমায়ুন আহমেদ  প্রথম চলচ্চিত্র  বিজয়ী: মেরিল-প্রথম আলো পুরস্কার সমালোচকদের রায়ে শ্রেষ্ঠ অভিনেত্রী পুরস্কার ২০০৯  আমার প্রাণের প্রিয়া  প্রিয়াঙ্কা  জাকির হোসেন রাজু  মনোনীত: মেরিল প্রথম আলো পুরস্কার তারকা জরিপে শ্রেষ্ঠ অভিনেত্রী পুরস্কার ২০১৪  জোনাকির আলো  কবিতা  খালিদ মাহমুদ মিঠু  বিজয়ী: জাতীয় চলচ্চিত্র পুরস্কার শ্রেষ্ঠ অভিনেত্রী (মৌসুমীর সাথে যৌথভাবে) তারকাঁটা  চাদ মুহাম্মদ মোস্তফা কামাল রাজ  ২০১৫  পদ্ম পাতার জল  ফুলেশ্বরী  তন্ময় তানসেন  ব্ল্যাক  টিনা  রাজা চন্দ  ভারত-বাংলাদেশ যৌথ প্রযোজনার চলচ্চিত্র ২০১৬  সুইটহার্ট  প্রিলিনা  ওয়াজেদ আলী সুমন  আমি তোমার হতে চাই  শ্রেয়া  অনন্য মামুন  ২০১৭  ভালোবাসা এমনই হয় ঐশী  তানিয়া আহমেদ  আসমানে পাখা মেলো    সাগর আর.এস.এ  ইয়েতি অভিযান   চিত্রাঙ্গদা ভার্মা সৃজিত মুখোপাধ্যায়  দুলাভাই জিন্দাবাদ যমুনা মনতাজুর রহমান আকবর  ২০১৮  আমি নেতা হবো  সুন্দরী উত্তম আকাশ পাষাণ   সৈকত নাসির  সুলতান: দ্য সেভিয়ার আলিয়া  রাজা চন্দ  ২০১৯  দাগ হৃদয়ে   তারেক শিকদার থাই কারি  মায়া অঙ্কিত আদিত্য সাপলুডু পুষ্পা  গোলাম সোহরাব দোদুল২০২০WTFryশ্যামাঅনম বিশ্বাসএকটি জি৫ ওয়েব ফিল্ম ২০২২   পরাণঅনন্যা  রায়হান রাফি   কার্নিশ তিথি ভিকি জাহেদ  দামাল  হাসনা রায়হান রাফি ২০২৩অন্তর্জালনিশাতদীপংকর দীপনমানুষসঞ্জয় সমদ্দারটিবিএইত্তেফাকরায়হান রাফীদিগন্তে ফুলের আগুনপান্না কায়সারওয়াহিদ তারেকচিত্রগ্রহণ চলছে

 টেলিভিশন নাটক 
 বছর  শিরোনাম  পরিচালক  চ্যানেল  টীকাবউ শাশুরি নট আউটচলনা বৃষ্টিতে ভিজিযদুর কাঠিএবিসিশেখ সালেমসিট খালি নাইফেরদৌস হাসানসখি ভালোবাসা কারে কয়রাজীব মণি দাস আরটিভিঅপরিচিতরবীন্দ্রনাথ ঠাকুরের ছোটগল্প অবলম্বনে ২০১২  ১ হাজার টাকা  যুবরাজ খান   ২০১৩  ট্রাম্প কার্ড  মিজানুর রহমান আরিয়ান  আরটিভি  ঈদুল ফিতরে প্রচারিত ট্রাম্প কার্ড ২  মিজানুর রহমান আরিয়ান  আরটিভি  ঈদুল আযহায় প্রচারিত ২০১৪২০১৫  ওল্ড ইজ গোল্ড    উদ্দেশ্য নেই  মাবরুর রশিদ বান্না   শেষের গল্প    ভালোবাসার ভূবনে    দেবদাস হতে চাই    গল্পটি তোমার আমার  মিজানুর রহমান আরিয়ান   ২০১৬  সেই মেয়েটা  মিজানুর রহমান আরিয়ান  আরটিভি  ঈদুল ফিতরে প্রচারিত ২০১৭  তোমার পিছু পিছু  মাবরুর রশিদ বান্না  বাংলাভিশন  ভালোবাসা দিবসের বিশেষ নাটক

 টিভি অনুষ্ঠান 
 বছর  অনুষ্ঠান  উপস্থাপক  চ্যানেল টীকা ২০১৬  আমার ছবি আমার গান  মীম  একুশে টেলিভিশন  নিজের ছবির গান নিয়ে অনুষ্ঠান এবার জলসা রান্না ঘরে  প্রিয়াঙ্কা সরকার  স্টার জলসা  রান্না বিষয়ক অনুষ্ঠান২০১৬  টলিউড রিপোর্টার  সোহম চক্রবর্তী  সংগীত বাংলা  ছবি বিষয়ক অনুষ্ঠান 

 ওয়েব সিরিজ 
বছরশিরোনামচরিত্রপরিচালকওটিটিমন্তব্য২০১৯বিউটি এন্ড বুলেটরেখাঅনিমেষ আইচবায়স্কোপনীল দরজাতাবাসসুমগোলাম সোহরাব দোদুলবায়স্কোপ

 স্বল্পদৈর্ঘ্য চলচ্চিত্র 
বছরশিরোনামসহ-শিল্পীপরিচালকমন্তব্য২০২০সংযোগতাহসান রহমান খানরায়হান রাফী২০২১না তার দোষমাহাথির স্পন্দন

 টিভি বিজ্ঞাপন 
বছরটিভিসিব্র্যান্ড২০১৩গ্রামীণফোনগ্রামীণ ফোন২০১৩আপন ডায়মন্ড জুয়েলার্সআপন জুয়েলার্স

 পুরস্কার ও সম্মাননা 
জাতীয় চলচ্চিত্র পুরস্কার
 বছর বিভাগ  চলচ্চিত্র ফলাফল ২০১৬  শ্রেষ্ঠ অভিনেত্রী  জোনাকির আলো (২০১৪)   (মৌসুমীর সাথে যৌথভাবে)

মেরিল-প্রথম আলো পুরস্কার
 বছর বিভাগ  চলচ্চিত্র ফলাফল তারকা জরিপ পুরস্কার ২০১০  শ্রেষ্ঠ চলচ্চিত্র অভিনেত্রী  আমার প্রাণের প্রিয়া (২০০৯)   সমালোচক পুরস্কার ২০০৯  শ্রেষ্ঠ চলচ্চিত্র অভিনেত্রী (সমালোচক)  আমার আছে জল (২০০৮)  

সিজেএফবি পারফরম্যান্স পুরস্কার
প্রদানের তারিখবিভাগমনোনীত কর্মফলাফল ১৮ ডিসেম্বর ২০১৬  শ্রেষ্ঠ অভিনেত্রী (টেলিভিশন) চিলি চকলেট  

ভারত-বাংলাদেশ চলচ্চিত্র পুরস্কার
 বছর বিভাগ  চলচ্চিত্র ফলাফল  ২০১৯ বিশেষ জুরি পুরস্কার দাগ হৃদয়ে   

 তথ্যসূত্র 

বহিঃসংযোগ

বিষয়শ্রেণী:জীবিত ব্যক্তি
বিষয়শ্রেণী:বাঙালি অভিনেত্রী
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী নাট্য অভিনেত্রী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:বাংলাদেশী নারী মডেল
বিষয়শ্রেণী:বাংলাদেশী হিন্দু
বিষয়শ্রেণী:মেরিল-প্রথম আলো পুরস্কার বিজয়ী
বিষয়শ্রেণী:শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:কুমিল্লা ভিক্টোরিয়া সরকারি কলেজের প্রাক্তন শিক্ষার্থী
বিষয়শ্রেণী:লাক্স-চ্যানেল আই সুপারস্টার শিরোপাধারী
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:বাঙালি হিন্দু
বিষয়শ্রেণী:১৯৯২-এ জন্ম
বিষয়শ্রেণী:কুমিল্লা জেলার ব্যক্তি
বিষয়শ্রেণী:সাউথইস্ট ইউনিভার্সিটির প্রাক্তন শিক্ষার্থী